Република Србија – АП Војводина

Општина Нова Црња

**Председник општине**

Број: I-401-81/21

Датум: 10.06.2021. године

На основу Програма подршке за спровођење пољопривредне политике и политике руралног развоја Општине Нова Црња у 2021. години („Службени лист Општине Нова Црња”, бр. 18/2021) ), члана 58. Статута општине Нова Црња („Службени лист општине Нова Црња“, број 9/08, 16/12, 16/15, 2/19), Председник општине Нова Црња расписује:

**К О Н К У Р С**

**ЗА ДОДЕЛУ ПОДСТИЦАЈНИХ СРЕДСТАВА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ НОВА ЦРЊА**

**1. Циљ и предмет конкурса**

Општи циљеви:

Стабилност дохотка пољопривредних газдинстава; Повећање производње; Побољшање продуктивности и квалитета производа; Смањење трошкова производње; Унапређење техничко-технолошке опремљености; Одрживо управљање ресурсима и заштите животне средине; Раст конкурентности уз прилагођавање захтевима домаћег и иностраног тржишта; Усклађивање са правилима ЕУ, њеним стандардима, политикама и праксама.

Специфични циљеви по секторима**:**

Сектор: Воће, грожђе, поврће (укључујући печурке) и цвеће

Повећање производње воћа и промоција воћарства; Повећање прихода у домаћинствима која се баве воћарством.

Сектор: остали усеви (житарице, индустријско, ароматично и зачинско биље и др.)

Повећање квалитета обраде земљишта; модернизација машина и опреме у циљу ефикасније обраде земљишта и повећања приноса. Повећање прихода у домаћинствима која се баве ратарством.

Сектор: Пчеларство

Повећање производње меда и производа од меда; Повећање прихода у домаћинствима која се баве пчеларством;

 Предмет конкурса je:

Сектор: Воће, грожђе, поврће (укључујући печурке) и цвеће

* Подизање нових или обнављање постојећих (крчење и подизање) вишегодишњих засада воћака,

хмеља и винове лозе

* Подизање и опремање пластеника за производњу поврћа, воћа, цвећа и расадничку производњу
* Подизање, набавка и опремање система противградне заштите у воћњацима и вишегодишњим засадима
* Подизање/набавка жичаних ограда око вишегодишњих засада
* Набавка бокс палета за транспорт и складиштење производа
* Набавка опреме-линија за чишћење и прање производа
* Набавка опреме-линија за бербу, сортирање и калибрирање производа
* Набавка опреме за орезивање, дробљење, сечење и уклањање остатака након резидбе воћних врста
* Машине за примарну обраду земљишта
* Машине за допунску обраду земљишта
* Машине за ђубрење земљишта
* Машине за сетву
* Машине за садњу
* Машине за заштиту биља
* Машине за убирање односно скидање усева
* Машине за транспорт
* Машине, уређаји и опрема за наводњавање усева

Сектор: остали усеви (житарице, индустријско, ароматично и зачинско биље и др.)

* Машине за примарну обраду земљишта
* Машине за допунску обраду земљишта
* Машине за ђубрење земљишта
* Машине за сетву
* Машине за садњу
* Машине за заштиту биља
* Машине за убирање односно скидање усева
* Машине за транспорт
* Машине и опрема за наводњавање усева

Сектор: Пчеларство

* Набавка нових пчелињих друштава
* Набавка опреме за пчеларство

**2. Корисници средстава**

Право на коришћење подстицајних средстава имају физичка лица – **носиоци регистрованог пољопривредног газдинства са активним статусом**. Носиоци пољопривредног газдинства као и чланови његовог домаћинства који су остварили подстицај на Конкурсу за доделу подстицајних средстава за инвестиције у физичку имовину пољопривредних газдинстава на територији општине Нова Црња у 2020. години **немају право учешћа.**

**3. Висина и намена средстава:**

За реализацију конкурса предвиђен је укупан износ од **3.000.000,00** динара,односно по секторима:

* Воће, грожђе, поврће (укључујући печурке) и цвеће – **1.000.000,00** динара
* Остали усеви (житарице, индустријско, ароматично и зачинско биље и др.) – **1.500.000,00** динара
* Пчеларство – **500.000,00** динара

Расподела средстава извршиће се до висине утрошка средстава предвиђених по секторима. У случају да у неком од сектора остану неутрошена средства, Комисија има могућност да иста пренесе у други сектор.

**Интензитет помоћи**

|  |  |
| --- | --- |
| ***СЕКТОР*** | ***ПОДСТИЦАЈИ*** |
| ***Мин.***  | ***Макс.***  |
|
| Воће, грожђе, поврће (укључујући печурке) и цвеће | 1% | 100% |
| Остали усеви (житарице, индустријско, ароматично и зачинско биље и др.) | 1% | 100% |
| Пчеларство | 1% | 100% |
| **Напомена:** * **Учешће општине у секторима „Воће, грожђе, поврће (укључујући печурке) и цвеће“, „Остали усеви (житарице, индустријско, ароматично и зачинско биље и др.)“ и „пчеларство“, износи максимално 100.000,00 динара по кориснику.**
 |

**4. Услови за учешће на конкурсу**

**Општи критеријуми за кориснике**

* Корисник треба да има регистровано пољопривредно газдинство уписано у Регистар пољопривредних газдинстава, са активним статусом;
* Корисник са пребивалиштем и производњом на територији општине Нова Црња;
* Потписана изјава да не постоји захтев за исто улагање у другим јавним фондовима;
* Корисник мора да испуни доспеле обавезе по раније одобреним захтевима финансираним из средстава буџета општине Нова Црња.
* Измирени локални јавни приходи, закључно са 17.05.2021. године.

**Специфични критеријуми**

**Млеко**

* Пољопривредна газдинства која поседују у свом власништву, односно у власништву члана РПГ 1 - 19 млечних крава у моменту подношења захтева за коришћење подстицаја
* За инвестиције у сектору производње овчијег односно козијег млека код приплодних оваца и коза нема специфичних критеријума прихватљивости.
* У случају када се ради о набавци квалитетних приплодних грла, прихватљиви корисници су пољопривредна газдинства која, у моменту подношења захтева за коришћење поседују у свом власништву, односно у власништву члана РПГ 3-100 квалитетних приплодних грла говеда млечних раса,
* За инвестиције у сектору производње овчијег односно козијег млека када се ради о набавци квалитетних приплодних оваца и коза, нема специфичних критеријума прихватљивости.

**Месо**

* Пољопривредна газдинства са мање од 20 грла квалитетних приплодних говеда товних раса или мање од 150 грла приплодних оваца или коза, или мање од 30 приплодних крмача, или мање од 100 товних свиња, или од 1.000 - 3.999 бројлерa, у моменту подношења захтева за коришћење подстицаја.
* У случају када се ради о набавци квалитетних приплодних животиња, прихватљиви корисници су пољопривредна газдинства са мање од 100 грла квалитетних приплодних говеда, или мање од 500 квалитетних приплодних грла оваца и коза, или мање од 150 грла приплодних крмача. Минимални број грла у моменту подношења захтева за коришћење подстицаја мора бити минимално 3 грла квалитетних приплодних говеда товних раса , или 10 грла квалитетних приплодних оваца или коза, или минимално 5 грла квалитетних приплодних крмача.

**Јаја**

* за инвестиције које се односе на производњу конзумних кокошијих јаја, укупни капацитет објекта за држање кокошака носиља у експлоатацији до 4.999, уписан у Регистар одобрених објеката у складу са законом којим се уређује ветеринарство

**Воће**

* Пољопривредна газдинства која у моменту подношења захтева за коришћење подстицаја имају мање од 2 ха јагодичастог воћа и хмеља; мање од 5 ха другог воћа; 0,1 – 50 ха цвећа;
* Произвођач садног материјала воћа остварује право на подстицаје ако у Регистру има уписано мање од 0,5 ха садног материјала воћа у складу са шифарником биљне производње који је саставни део прописа којим се уређује регистар пољопривредних газдинстава;

**Грожђе**

* Пољопривредна газдинства која у моменту подношења захтева за коришћење подстицаја у Регистру има уписано мање од 2 ха грожђа у складу са шифарником биљне производње који је саставни део прописа којим се уређује регистар пољопривредних газдинстава;
* За подизање засада винове лозе нема ограничења у површинама, јер је набавка садница винове лозе избачена из ИПАРДа.

**Поврће**

* Пољопривредна газдинства са капацитетом мањим од 0,5 ха пластеника или мањим од 3 ха производње поврћа на отвореном простору у моменту подношења захтева за коришћење подстицаја.

**Остали усеви**

* Пољопривредна газдинства која у моменту подношења захтева за коришћење подстицаја. имају имају мање од 50 ха земљишта под осталим усевима.
* За инвестиције за набавку машина и опреме за наводњавање прихватљиви корисници су пољопривредна газдинства која у моменту подношења захтева за коришћење подстицаја, имају мање од 100 ха земљишта под осталим усевима.

**Пчеларство**

* Прихватљиви корисници за набавку кошница, машина и опреме за пчеларство су пољопривредна газдинства која, у моменту подношења захтева за коришћење подстицаја имају 2 - 500 кошница.
* Сектор аквакултуре (производње конзумне астрмке и шаранске рибе) нема специфичних критеријума прихватљивости.

**5. Обавезна документација којом се доказује испуњеност услова за учешће на конкурсу**

1. Читко попуњен образац пријаве са обавезним потписом;
2. Очитана лична карта подносица захтева;
3. Оригинал извод из Регистра пољопривредних газдинстава за 2021. годину коју издаје Управа за трезор − са основним подацима и подацима о површинама, производњи и животињама;
4. Сетвена структура биљне производње за 2021. годину коју издаје Управа за трезор;
5. Фотокопија текућег рачуна пољопривредног газдинства;
6. Предрачун за набавку предмета конкурса из тачке 1. овог Конкурса
7. Уверење Одељења за финансије и буџет-Локалне пореске администрације о измиреним локалним јавним приходима, закључно са 17.05.2021. године;
8. Потврда о запослењу подносиоца захтева, као и свих чланова његовог домаћинства или потврда о незапослености издата од стране Националне службе за запошљавање или оверена и потписана изјава о незапослености чланова домаћинства. Уколико је члан домаћинства пензионер, доставити фотокопију последњег чека пензије.
9. Потврда Општинске управе Нова Црња да је подносилац захтева испунио доспеле обавезе по раније одобреним захтевима финансираним из средстава буџета општине Нова Црња.
10. Оверена и потписана изјава о броју чланова домаћинства, која треба да садржи име и презиме члана и њихов матични број.
11. Потписана изјава подносиоца пријаве да не постоји захтев за исто улагање у другим јавним фондовима.

**6. Поступак спровођења конкурса и доношења одлуке**

Разматрање приспелих пријава вршиће комисија за спровођење поступка доделе подстицајних средстава у пољопривреди из буџета општине Нова Црња коју је образовао председник општине Нова Црња.

**Критеријуми селекције**

**Листа инвестиција у оквиру мере**

**101.4.1** Подизање нових или обнављање постојећих (крчење и подизање) вишегодишњих засада воћака,

хмеља и винове лозе

**101.4.2** Подизање и опремање пластеника за производњу поврћа, воћа, цвећа и расадничку производњу

**101.4.3** Подизање, набавка и опремање система противградне заштите у воћњацима и вишегодишњим

засадима

**101.4.4** Подизање/набавка жичаних ограда око вишегодишњих засада

**101.4.12** Набавка бокс палета за транспорт и складиштење производа

**101.4.13** Набавка опреме-линија за чишћење и прање производа

**101.4.14** Набавка опреме-линија за бербу, сортирање и калибрирање производа

**101.4.16** Набавка опреме за орезивање, дробљење, сечење и уклањање остатака након резидбе воћнихврста

**101.4.19** Машине за примарну обраду земљишта

**101.4.20** Машине за допунску обраду земљишта

**101.4.21** Машине за ђубрење земљишта

**101.4.22** Машине за сетву

**101.4.23** Машине за садњу

**101.4.24** Машине за заштиту биља

**101.4.25** Машине за убирање односно скидање усева

**101.4.26** Машине за транспорт

**101.4.28** Машине, уређаји и опрема за наводњавање усева

**101.5.1** Машине за примарну обраду земљишта

**101.5.2** Машине за допунску обраду земљишта

**101.5.3** Машине за ђубрење земљишта

**101.5.4** Машине за сетву

**101.5.5** Машине за садњу

**101.5.6** Машине за заштиту биља

**101.5.7** Машине за убирање односно скидање усева

**101.5.8** Машине за транспорт

**101.5.10** Машине и опрема за наводњавање усева

**101.6.1** Набавка нових пчелињих друштава

**101.6.2** Набавка опреме за пчеларство

**Критеријуми селекције за шифре инвестиције 101.4.1, 101.4.2, 101.4.3, 101.4.4, 101.4.12,** **101.4.13, 101.4.14, 101.4.16, 101.4.19, 101.4.20, 101.4.21, 101.4.22, 101.4.23, 101.4.24, 101.4.25,** **101.4.26, 101.4.28, 101.5.1, 101.5.2, 101.5.3, 101.5.4, 101.5.5, 101.5.6, 101.5.7, 101.5.8, 101.5.10.**

При избору корисника оцењиваће се:

|  |  |  |
| --- | --- | --- |
| ***Тип критеријума за избор*** | ***Начин бодовања*** | ***Бодови*** |
| Подносилац захтева је лице које има у власништву пољопривредно земљиште  | До 3 haОд 3 до 5 haПреко 5 ha | 302010 |
| Број стално запослених чланова домаћинства | 0123 и више | 301550 |
| Старост Апликанта | До 40 год.Преко 40 год. |  2520 |
| Укупан број чланова домаћинства | 4 и више3 члана2 члана 1 члан | 151050 |

**Критеријуми селекције за шифре инвестиције 101.6.1, 101.6.2.**

При избору корисника оцењиваће се:

|  |  |  |
| --- | --- | --- |
| ***Тип критеријума за избор*** | ***Начин бодовања*** | ***Бодови*** |
| Број стално запослених чланова домаћинства | 0123 и више | 301550 |
| Старост Апликанта | До 40 год.Преко 40 год. |  2520 |
| Укупан број чланова домаћинства | 4 и више3 члана2 члана 1 члан | 151050 |
| Број кошница |  До 10Од 11-20Преко 20 | 302010 |

**Додатни критеријум:**

У ситуацији када два или више Учесника конкурса имају исти број бодова, рангирање тих Учесника конкурса ће се вршити применом следећег критеријума селекције:

* Редослед пријема пријаве и документације и то тако што ће предност имати Учесници конкурса који су раније поднели пријаву и комплетну документацију на Конкурс.

*Напомена: Додатни критеријум селекције примењује се на све шифре инвестиције.*

Неблаговремене, непотпуне и неисправне пријаве Комисија неће узимати у разматрање.

Неблаговременим ће се сматрати оне пријаве које стигну у писарницу општинске управе општине Нова Црња након наведеног рока, без обзира на начин на који су достављене.

Непотпуним ће се сматрати оне пријаве које не садрже сву документацију прописану конкурсом.

Неисправним ће се сматрати оне пријаве које нису поднете на прописаном обрасцу или су поднете од стране неовлашћених лица, које су поднете у отвореној коверти.

О спроведеном поступку јавног конкурса Комисија води записник и саставља листу рангирања пријава на конкурс у року који не може бити дужи од 7 дана од дана истека рока за подношење пријава. Листа се објављује на огласној табли и интернет страници општине Нова Црња и учесници јавног конкурса имају право приговора у року од три дана од дана објављивања листе.

Одлуку о приговору учесника јавног конкурса на листу доноси Комисија у року од 8 дана од дана његовог пријема.

Комисија сачињава предлог Одлуке о додели подстицајних средстава из буџета општине Нова Црња и записник и предлог Одлуке доставља Председнику општине Нова Црња најдуже у року од 3 дана од дана сачињавања предлога Одлуке.

Председник општине на основу предлога Одлуке Комисије, доноси Одлуку о додели подстицајних средстава из буџета општине Нова Црња у року од 8 дана од дана пријема предлога Одлуке од стране Комисије.

Одлука садржи износ, намену и начин преноса средстава корисницима подстицајних средстава.

Одлука Председника Општине је коначна и објављује се на огласној табли и интернет страници општине.

По објављивању Одлуке о додели подстицајних средстава из буџета општине Нова Црња Председник општине закључиће са корисником подстицајних средстава уговор о додели подстицајних средстава из буџета општине Нова Црња.

**7. Време закључења уговора**

По објављивању Одлуке о додели подстицајних средстава из буџета општине Нова Црња Председник општине закључиће са корисником подстицајних средстава уговор о додели подстицајних средстава из буџета општине Нова Црња.

**8. Услови коришћења средстава**

Корисник средстава дужан је да средства користи наменски, а предмет подстицаја не сме отуђити у времену које буде утврђено Уговором о коришћењу средстава.

Корисник средстава обавезује се да ће, на име гаранције уредног извршавања својих уговорних обавеза и наменског коришћења средстава, у року од 150 дана од дана потписивања уговора доставити рачун и доказ о преносу средстава са купца на продавца.

У случају да корисник средстава не испуни своје обавезе из претходних ставова, уговор се сматра раскинутим а корисник средстава је дужан да врати уплаћена средства са законском каматом.

Комисија задржава право да изврши теренску контролу ради утврђивања наменског коришћења средстава.

**9. Начин достављања пријаве**

Пријаве се достављају на адресу: Општинска управа општине Нова Црња, Комисија за спровођење поступка доделе подстицајних средстава у пољопривреди из буџета општине Нова Црња, ЈНА 110, 23218 Нова Црња.

Образац пријаве на конкурс може се преузети са званичне интернет странице општине Нова Црња, као и сваког радног дана, у писарници општинске управе општине Нова Црња.

Пријаве се достављају препорученом пошиљком или се лично предају на писарници Општинске управе општине Нова Црња, у затвореној коверти на којој је јасно назначено „Пријава на конкурс за доделу подстицајних средстава у пољопривреди из буџета општине Нова Црња, **НЕ ОТВАРАТИ**“.

Учесник на конкурсу може поднети само једну пријаву.

Рок за подношење документације је **20 дана** од дана објављивања јавног конкурса, односно закључно са **30.06.2021.године, до 12,00 сати**, без обзира на начин достављања.

**10. Контакт за додатне информације**

Све ближе информације могу се добити у Општинској управи Нова Црња, лично или позивом на број телефона 023/815-030 - локал 135 или 023/815-031.

**11.Подаци о објављивању**

Конкурс ће бити објављен, на огласној табли Општинске управе општине Нова Црња, на огласним таблама месних заједница и на званичној веб страни Општине Нова Црња, с тим што ће се рок за подношење пријава рачунати од дана објављивања на званичној веб страни Општине Нова Црња – тј. од **10.06.2021. године**.

**12. Подаци о могућности преузимања документације у електронској форми**

Текст конкурса и образац пријаве може се преузети на званичној веб страни Општине Нова Црња.

**ПРЕДСЕДНИК ОПШТИНE**

Владимир Бракус